als_Latn dik_Latn sag_Latn
Fakti/Gazetari Koleka e gënjen Reuters-in, si familjar i Ramës
Edhe pse kanë kaluar shumë vjet, që Benet Koleka punon për agjencinë “Reuters”, nuk ka mundur t’i shërojë vetvetes frymëzimin për të mbrojtu të keqen, që ngjan me origjinën e tij. Gjatë gjithë viteve të pluralizmit, kurrënjeherë, përveç servilizmit të ditës, nuk ka shkruar diçka, qoftë edhe një fjali, që të shprehë të vërtetën historike të vlerës që ka roli i Partisë Demokratike dhe i lidershipit të saj. Ashtu, i ftohtë dhe i sjellshëm, pranues pa protestë, përgjithësisht me një rrëshqitje si në bar, ai gjithnjë ka qenë një simpatizues i thellë i së keqes komuniste. Mirëfilltas komuniste, me tërë parametrat e ligësisë, të Licës dhe Spiros, që ai i di mirë se ç’janë për të. Kështu, edhe dje, në korrespondencën e tij për mitingun e Partisë Demokratike, ai i mblodhi të gjitha energjitë e tij në një shtërzim për të pjellë një komunikim të varfër, deri në një pasqyrim joobjektiv.
Ka gati 20 vjet që Reuters’i i jep bukën e gojës dhe ky ka 20 vjet që ia mohon dhe në vend që të punojë për Reuters-in britanik, ky punon për Lazrin, për Ramën dhe Kolekën. Duke qenë familjar i kryeministrit, në raste të tilla afrimet janë edhe më të mëdha. Ai e vë dashurinë e vet dhe përkatësinë e tij në mashtrim të punës profesionale. Por sigurisht, ky është një donkishotizëm përballë të vërtetës që nuk mbulohet duke falsifikuar fotografitë e kryetarit të PD-së, gjithashtu nuk mbulohet edhe me atë hirin e zi, që ju ka rënë kujtimeve për kohën e Kolekës.
als_Latn als_Latn als_Latn